Eendag het iemand vir wie ek baie vertrou het en nie net baie vertrou het nie maar iemand vir wie ek noodwendig baie moes vertrou, vir my gelieg. Toe kom dit ook uit dat die persoon al geruime tyd vir my oor baie dinge lieg.
Wat sê God vir ons in Sy Woord. Kom ons kyk eers na ‘n wit leuen. Hier moet ek net eers verduidelik voordat ek die gedeelte kwoteer. Die Christene wat huise of grond besit het, het in hierdie tyd dit verkoop en die opbrengs na die dissipels gebring en dit is dan so gebruik dat daar nie gebrek onder die Christene was nie. Jy kan dit gaan lees in Handelinge vanaf HAN 4:32.
HAN 5:4 As dit nie verkoop was nie, het dit nie joue gebly nie? En toe dit verkoop is, was dit nie in jou mag nie? Waarom is dit dat jy hierdie saak in jou hart voorgeneem het? Jy het nie vir mense gelieg nie, maar vir God.
Hierdie man het ‘n halwe waarheid vertel deur sy optrede, of anders gestel, hy het ‘n wit leuen vertel en toe gebruik God hom as voorbeeld om vir jou en my te wys hoe sterk Hy oor, selfs ‘n wit leuen voel. Weet jy, God wys hier vir my, dat hy so sterk oor leuens voel, dat as ek vir een van Sy kinders lieg, dit vir God is, asof ek vir God self lieg. Hierdie man lieg vir Petrus maar kyk wat sê Petrus vir hom onder leiding van die Heilige Gees.
KOL 3:10 en julle jul met die nuwe mens beklee het wat vernuwe word tot kennis na die beeld van sy Skepper,…